REPUBLIKA SRBIJA

NARODNA SKUPŠTINA

Odbor za rad, socijalna pitanja,

društvenu uključenost i

smanjenje siromaštva

17 Broj: 06-2/194-22

13. decembar 2022. godine

B e o g r a d

ZAPISNIK

PETE SEDNICE ODBORAZA RAD, SOCIJALNA PITANjA,

DRUŠTVENU UKLjUČENOST I SMANjENjE SIROMAŠTVA,

ODRŽANE 7. DECEMBRA 2022. GODINE

Sednica je počela u 13, 00 časova.

Sednici je predsedavala Sandra Božić, predsednik Odbora.

Sednici su prisustvovali članovi Odbora: Ivan Antić, Stefan Adžić, Dragana Lukić, Danijela Vujičić, Olja Petrović, Andreja Savić, Tatjana Jovanović, Željko Veselinović, Gorica Gajić, Tamara Milenković Kerković, Borisav Kovačević i Žombor Ujvari, kao i zamenik člana Odbora: Zoran Dragišić (Borislava Perić Ranković, član).

Sednici nisu prisustvovali članovi Odbora: Borislav Novaković, Dragana Rakić, i Biljana Đorđević, kao ni njihovi zamenici.

Sednici je prisustvovao Zoran Milošević, v. d. pomoćnika ministra za rad, zapošljavanje, boračka i socijalna pitanja.

Predsednik je, pre prelaska na utvrđivanje predloženog dnevnog reda, obavestila da je sednica Odbora sazvana u roku kraćem od roka predviđenog Poslovnikom Narodne skupštine, odnosno u roku kraćem od tri dana zbog potrebe da Odbor razmotri amandmane podnete na Predlog zakona.

Na predlog predsednika Odbora, većinom glasova usvojen je sledeći

D n e v n i r e d

1. Razmatranje Predloga zakona o izmeni Zakona o penzijskom i invalidskom osiguranju, koji je podnela Vlada, u pojedinostima.

Prva tačka dnevnog reda – **Razmatranje Predloga zakona o izmeni Zakona o penzijskom i invalidskom osiguranju, koji je podnela Vlada, u pojedinostima**

Povodom ove tačke dnevnog reda nije bilo diskusije.

Predsednik je obavestila da je na Predlog zakona o izmeni Zakona o penzijskom i invalidskom osiguranju ukupno podneto dva amandmana i to:

- na član 1. koji su zajedno podneli narodni poslanici Radomir Lazović, Biljana Đorđević, Robert Kozma, Jelena Jerinić i Đorđe Pavićević i;

- na član 1. s ispravkom, koji su zajedno podnele narodni poslanici Jelena Kalajdžić i Milinka Nikolić.

Predsednik je podsetila da su članovi Odbora u materijalu za ovu sednicu, dobili Mišljenje Vlade na amandmane koje su podneli narodni poslanici i ukazala da je Vlada predložila Narodnoj skupštini da odbije dva podneta amandmana.

Odbor je razmotrio Predlog zakona o imeni Zakona o penzijskom i invalidskom osiguranju, koji je podnela Vlada, u pojedinostima i na osnovu člana 156. stav 3. Poslovnika Narodne skupštine podneo Narodnoj skupštini

I Z V E Š T A J

Odbor je u skladu sa članom 164. stav 1. Poslovnika Narodne skupštine razmotrio amandmane podnete na Predlog zakona o izmeni Zakona o penzijskom i invalidskom osiguranju.

Odbor je odlučio da predloži Narodnoj skupštini da odbije sledeće amandmane:

- na član 1. koji su zajedno podneli narodni poslanici Radomir Lazović, Biljana Đorđević, Robert Kozma, Jelena Jerinić i Đorđe Pavićević;

- na član 1. s ispravkom, koji su zajedno podnele narodni poslanici Jelena Kalajdžić i Milinka Nikolić.

Za izvestioca Odbora na sednici Narodne skupštine, određena je Sandra Božić, predsednica Odbora.

Sednica je završena u 13, 05 časova.

SEKRETAR ODBORA PREDSEDNIK ODBORA

Jelena Đorić Sandra Božić